Document ID: 31985R1022

KOMISSION ASETUS (ETY) N:o 1022/85,
annettu 22 päivänä huhtikuuta 1985,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 591/85(), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(), sellaisena kuin se on viimeksi muutettuna asetuksella (ETY) N:o 1746/84(), 24 artiklan 3 kohdassa määritellään eri varastointikustannuksiin liittyvät osat; jäsenvaltioissa tosiasiallisesti käytössä olevan korkotason kehitys huomioon ottaen olisi muutettava mainitussa artiklassa säädettyjä korkoprosentteja, ja
maidon ja maitotuotteiden hallintokomitea ei ole antanut lausuntoa asiasta puheenjohtajansa antamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti:
1) Korvataan 24 artiklan 3 kohta seuraavasti:
"3. Edellä 1 kohdassa tarkoitettu tuki määritetään seuraavasti voitonnia tai voiksi muutettua tonnia kohti:
a) 28 ECUa kiinteille kuluille,
b) 0,45 ECUa sopimuksen alaista varastointipäivää kohti kylmävarastointikustannuksille,
c) 10,5 prosentin vuosittaisen koron ja sopimuksen alaisen varastoinnin alkamispäivänä kyseisen jäsenvaltion interventioelimen soveltaman voin ostohinnan kansallisena valuuttana ilmaistuna, perusteella laskettu määrä sopimuksen alaista varastointipäivää kohti; Saksan liittotasavallassa ja Alankomaissa varastoidun voin osalta korkoprosentti vahvistetaan kuitenkin 7,5 prosenttiin vuodessa.
Tämä määrä ei voi olla suurempi kuin 210 varastointipäivää vastaava määrä.
Edellä a ja b kohdassa tarkoitetut määrät muutetaan kansalliseksi valuutaksi sopimuksen alaisen varastoinnin viimeisenä päivänä voimassa olevalla edustavalla vaihtokurssilla."
2) Poistetaan 25 artiklan 2 kohdan b alakohta.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1985.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 1985.

Labels: 3
17
6